Tarybos reglamentas (EEB) Nr. 1134/91
1991 m. balandžio 29 d.
dėl tarifų tvarkos, taikomos į Bendriją importuojamiems produktams, kurių kilmės šalis yra okupuotos teritorijos, ir panaikinantis Reglamentą (EEB) Nr. 3363/86
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
Kadangi produktams, kurių kilmės šalis yra Izraelio okupuotos Jordano upės Vakarų krantas ir Gazos ruožas (toliau - okupuotos teritorijos), remiantis 1986 m. spalio 27 d. Tarybos reglamentu (EEB) Nr. 3363/86 dėl tarifų tvarkos į Bendriją importuojamiems produktams, kurių kilmės šalis yra okupuotos teritorijos [1], taikomos lengvatos patekti į Bendrijos rinką,
Kadangi lengvatinė tvarka leidžia laisvai į Bendrijos rinką patekti pramoninėms prekėms, o lengvatinių tarifų režimas - tam tikriems žemės ūkio produktams;
Kadangi tikslinga įvesti priemones, siekiant skubiai pagerinti žemės ūkio produktų, kurių kilmės šalis yra okupuotos teritorijos, patekimo į Bendrijos rinką sąlygas; kadangi norint pasiekti šį tikslą Reglamentas (EEB) Nr. 3363/86 turi būti pakeistas nauju Reglamentu,
PRIĖMĖ ŠĮ REGLAMENTĄ:
1 straipsnis
1. Sutarties II priede neišvardinti produktai, kurių kilmės šalis okupuotos teritorijos, į Bendriją importuojami be kiekybinių apribojimų ar tokį patį poveikį turinčių priemonių ir netaikant muito mokesčių bei tokį patį poveikį turinčių mokesčių.
2. 1980 lapkričio 11 d. Tarybos reglamento (EEB) Nr. 3033/80, nustatančio prekybos tvarką, taikomą tam tikroms prekėms, gavus jas apdirbus žemės ūkio produktus [2] priede išvardintoms prekėms, kurių sąrašas nurodytas šiame I priede, pirma straipsnio dalis taikoma tik nustatytai mokesčio daliai, kuria apmokestintos tokios į Bendriją importuojamos prekės.
2 straipsnis
Į Bendriją importuojamiems II priede nurodytiems žemės ūkio produktams, kurių kilmės šalis yra okupuotos teritorijos, muitai lygiomis dalimis panaikinami 1992 m. sausio 1 d. ir 1993 m. sausio 1 d. ir per kiekvienam produktui nurodytą laikotarpį.
3 straipsnis
1. 2 straipsnis taikomas Bendrijos tarifų 12000 tonų KN kodu 08101090 klasifikuojamų braškių kvotos ribose.
2. Šiame II priede nustatyti tam tikrų produktų rekomenduojami kiekiai.
Kai bet kurių šių produktų importas viršija rekomenduojamus kiekius, tam tikras produktui gali būti uždedama Bendrijos tarifų kvota, kuri taikoma kiekiui, kuris yra lygus referenciniam kiekiui, jei paaiškėja, kad importuojami mastai Bendrijos rinkoje gali sukelti sunkumų.
3. II priede išvardytų produktų, išskyrus pirmą ir antrą pastraipas, atveju gali būti nustatyti referenciniai kiekiai, jei paaiškėja, kad importuojami mastai Bendrijos rinkoje gali sukelti sunkumų.
Vėliau šiems produktams gali būti nustatytos tarifų kvotos tokiomis pačiomis sąlygomis, kaip ir antroje pastraipoje nustatytiems produktams.
4. Šios II priede nurodytos tarifų sumažinimo apimtys taikomos kvotas viršijantiems importuojamiems kiekiams.
5. Nuo to laiko, kai pritaikius 2 straipsnį muitai pasiekia 2 % ar mažesnį lygį, jų surinkimas visiškai sustabdomas.
4 straipsnis
Taikomos Komisijos reglamente (EEB) Nr. 4129/86 [3] nustatytos kilmės taisyklės.
5 straipsnis
Reglamentas (EEB) Nr. 3363/86 panaikinamas.
6 straipsnis
Šis reglamentas įsigalioja nuo 1992 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1991 m. balandžio 29 d.